(પ્રતિનિધિ) અમદાવાદ: અમદાવાદ શહેરના હાથીજણ વિસ્તારમાં આવેલા સ્વામિ નિત્યાનંદના આશ્રમમાંથી બે યુવતિઓ લાપત્તા થવાની ઘટનામાં એક જ પછી એક ચોંકાવનારી વિગતો ખુલી રહી છે હાલમાં આ આશ્રમ તોડી નાંખવામાં આવ્યો છે  પરંતુ આશ્રમમાંથી લાપત્તા યુવતિઓનો કોઈ પત્તો લાગ્યો નથી આ દરમિયાનમાં લાપત્તા બનેલી એક યુવતિએ પોતાના જીવને જાખમ હોવાનો વિડિયો શેર કરતા તેના પિતા ચોંકી ઉઠયા છે અને તેમણે આ વિડીયો વાયરલ કરી પોલીસતંત્ર સમક્ષ પોતાની પુત્રીને બચાવવા માટે રજુઆતો કરી પોલીસની કામગીરી ઉપર પણ સવાલો ઉઠાવ્યા છે.